Почитувани,

Согласно усвоениот Календар и Пропозициите за натпревари за 2023 година,

**Средбата на Ветерани спортски риболовци во дисциплината Пливка за 2023 година,**  ќе се одржи на 22.10.2023 (недела) на езерото кај “Централ Парк“ во Градскиот Парк - Скопје.

Организатор на првенството е Македонската Риболовна Федерација и Натпреварувачката комисија – Пливка.

Пријавување на екипите е заклучно со 19.10.2023 (четврток) до 14 часот.

Котизација за натпреварот не е предвидена.

Здруженијата и клубовите можат да учествуваат со повеќе од една екипа доколку навремено се пријават и ја уплатат годишната членарина на МРФ за тековната година.

Екипите се составени од 3 (три) натпреварувачи и еден капитен на екипата и може да се составени од мажи, жени или комбинирано. Членовите на екипата треба да бидат на возраст од 60 години во годината кога се одржува натпреварот или повозрасни.

Членовите на екипите, за утврдување на идентитетот, задолжително треба да поседуваат Спортска легитимација за 2023 година.

Дозволена е употреба на прибор по слободен избор. Задолжително е поседување на риболовна мрежа (чуварка) за уловените риби со прстени и минимална должина од 1,5 метри.

Најдобро пласираната екипа и поединец се стекнуваат со титулата Победник на средбата на ветерани во дисциплина Пливка за 2023 година.

На патеката се активни следните видови на риби: црвеноперка, сунчица, караш, костреж, америчко сомче, клен, крап, попадика и др. Дозволен е улов на сите видови риби без ограничување на големината.

**Програма и саатница:**

**Недела  22.10.** до 08:30 Пристигнување и пријавување

    08:30 Извлекување на редослед и стартни места

     09:00 Пристап на стартните места

     09:50 Почеток на тешка прихрана

     10:00 Почеток на ловење риби

     12:55 Пет минути до крајот на натпреварот

     13:00 Крај на натпреварот

     14:00 Објавување на резултатите

  БИСТРО на сите учесници!

**Натпреварувачка комисија – Пливка**

**Претседател, Зоран Кожухаров 070 225 989**